สลด! มะกันกราดยิงเพื่อนร่วมงานในออร์แลนโดดับ 4 ก่อนยิงตัวเองตายตาม
สลด! มะกันกราดยิงเพื่อนร่วมงานในออร์แลนโดดับ 4 ก่อนยิงตัวเองตายตาม
6 มิ.ย. 2560

สำนักข่าวรอยเตอร์และเอเอฟพีรายงานว่า วานนี้(5 มิ.ย.) เกิดเหตุยิงกันในสถานที่ทำงานแห่งหนึ่งใกล้กับเมืองออร์แลนโด รัฐฟลอริดา เมื่อเช้าวันที่ 5 มิถุนายน ตามเวลาท้องถิ่น ส่งผลให้มีผู้ได้รับบาดเจ็บและเสียชีวิตจำนวนหนึ่ง จากการเปิดเผยของสำนักงานนายอำเภอเขตออเรนจ์เคาน์ตี โดยไม่มีการเปิดเผยรายละเอียดนอกเหนือจากนี้ แต่ระบุเพียงว่า เหตุการณ์สงบลงแล้ว
สำนักงานนายอำเภอออเรนจ์เคาน์ตี้ระบุไว้บนทวิตเตอร์ว่า “ขณะนี้อยู่ระหว่างการสอบสวนหาสาเหตุของโศกนาฏกรรมครั้งนี้”
ด้านสถานีโทรทัศน์ ดับเบิลยูเอฟทีวีระบุในการถ่ายทอดสดผ่านทางไลฟ์สตรีมมิ่งว่า มีเหยื่อผู้เสียชีวิต 4 ราย ขณะที่มือปืนยิงตัวเองตายหลังก่อเหตุ 1 ราย พร้อมระบุว่าเจ้าหน้าที่กำลังระบุตัวตนของผู้ก่อเหตุ
สำนักงานนายอำเภอระบุว่า เหตุเกิดขึ้นในพื้นที่ของนิคมอุตสาหกรรมแห่งหนึ่งที่มีโกดังเก็บสินค้าเป็นจำนวนมากบนถนนฟอร์ไซธ์และถนนแฮงกิงมอสส์